  את המתרברב הבה נשאל שלוש קושיות:         אחוזתך מפוארת, התואיל להובילני אליה?         ניצחת בקרבות, היכן אותות הגבורה?          אהובותיך הרבות והיפות, היכן תמצאנה?          פטפוט הוא סמל החולשה והסכלות.               מרי:     האם שתיקתה תוכיח חפותה?           גם רוצח לא מודיע מתי ירצח.  קלוד:    לא שתיקתה בלבד תוכיח חפותה.           לבה לב זהב, נטולת זדון היא,           השושנה בין החוחים הלנה שפחתך. מרי:     דעתך היא זו בלבד. קלוד:    עמי יסכימו כל אנשי הארמון.           ראי מגע ידיה, גרגר אבק לא תמצאי.            מרי:     טעית. עושה היא עבודתה נאמנה,           אך כל זאת למרד עלה תאנה.           המסרב להכיר באדנות - אדם לא ייקרא.           יסוד כל חברה מתוקנת הוא כח השררה,           וזה אשר חותר תחת השררה - דמו בראשו.           בסכין לא אחזה ולעיני כל לא מרדה,           אך במחשכים היא רוקמת מזימות נגדי. קלוד:    מלכתי, האם בטוחה את בדבר,           האם השפחה הסוררת היא הלנה ולא אחרת?           הייתכן כי עייפה את מליל אמש?           שכר רב מאד לגמת בחצות הליל, רב מאד. מרי:     כזרוח